作者：王同祖
词牌/韵律：摸鱼儿

paragraphs: 记年时、荔枝香里，深红一片成阵。
迎风浴露精神爽，谁似阿娇丰韵。
黄昏近。
望翠幕玳席，粉面云鬟映。
娇波微瞬。
向烛影交相，歌声闲绕，私语画阑并。
佳期事，好处天还悭吝。
莺啼燕语无定。
一轮明月人千里，空梦云温雨润。
萧郎病。
恨天阔鸿稀，杳杳沈芳讯。
日长人静。
但时把好山，学他媚妩，偷就眉峰印。